हाईकोर्ट में कथित शिवलिंग की कार्बन डेटिंग याचिका पर 11 मई को होगी सुनवाई
Varanasi Gyanvapi Shivling Case Hearing Update ज्ञानवापी मस्जिद से जुड़े 7 मामलों को एक साथ किया जाएगा या अलग से सुना जाएगा। इस पर वाराणसी के जिला न्यायाधीश अजय कृष्ण विश्वेश
ज्ञानवापी मस्जिद से जुड़े एक नेचर की 7 याचिकाओं को एक साथ सुनने वाले मामले की सुनवाई अब 12 मई को होगी। इलाहाबाद हाईकोर्ट में कथित शिवलिंग के कार्बन डेटिंग की याचिका पर 11 मई को सुनवाई होगी। इसके चलते जिला जज अजय कुमार विश्वेश ने इस सुनवाई को 12 मई तक टाल दी है।
17 अप्रैल को कोर्ट के आदेश के बाद पहली बार 6 सिविल कोर्ट और एक फास्ट ट्रैक कोर्ट से सभी 7 याचिकाओं को निकाल एक साथ जिला जज के सामने रखा गया। इसके बाद वकील शिवम गौड़ ने दलीलें दी कि हाईकोट में कार्बन डेटिंग का मामला पेंडिंग में है। इसके बाद वाराणसी कोर्ट ने नई तारीख 12 दे दी। शिवम गौड़ ने कहा कि यदि कार्बन डेटिंग मामले की सुनवाई की तारीख आगे बढ़ती है तो फिर वाराणसी कोर्ट में 12 मई को होने वाली सुनवाई भी टल जाएगी।
राग-भोग, पूजा-दर्शन की मांग वाली याचिका पर भी होगी सुनवाई
जिन 7 मामलों की सुनवाई आज कोर्ट में होनी थी, उसमें शंकराचार्य स्वामी अविमुक्तेश्वरानंद की भी याचिका शामिल है। जिसमें उन्होंने वुजूखाने में मिले कथित शिवलिंग को आदि विश्वेश्वर का सबसे पुराना शिवलिंग बताया था। जिनके राग-भोग, पूजा-दर्शन की मांग की गई है। कोर्ट में आज यह भी साफ किया जाना था कि महिला वादिनी के पूजा के अधिकार मांग को भी इसी केस के साथ क्लब करके सुना जाएगा या अलग से सुनवाई होगी। वहीं, महिला वादिनी राखी सिंह का मामला 'राखी सिंह व अन्य बनाम उत्तर प्रदेश राज्य व अन्य' हाईकोर्ट में लंबित है। वहां से आदेश आने तक क्या बाकी के मामलों को स्टे किया जाएगा या नहीं, इस पर कोर्ट को अपना रुख साफ करना था।
राखी सिंह के वकील ने जिला अदालत में सुनवाई पर खड़े किए सवाल
राखी सिंह और अन्य महिला वादिनियों रेखा पाठक, लक्ष्मी देवी, सीता साहू और मंजू व्यास ने माता श्रृंगार गौरी की हर रोज पूजा और सभी विग्रहों के संरक्षण को लेकर 2021 में याचिका दायर की थी।
जिस पर राखी सिंह के वकील शिवम गौड़ कहना है कि यह मुकदमा इलाहाबाद हाईकोर्ट से स्टे है। इस मुकदमे में किसी भी प्रकार की प्रोसीडिंग निचली अदालत यानी जिला कोर्ट वाराणसी नहीं कर सकती। ऐसे में आज जिला जज अजय कृष्ण विश्वेश किस तरह सभी मुकदमों को सुनने के विषय पर सुनवाई कर सकते हैं।
​​​​​​क्या है ट्रांसफर एप्लिकेशन?
ज्ञानवापी से जुड़े शृंगार गौरी वाद की महिला वादिनियों ने पिछले साल दिसंबर में जिला जज की कोर्ट में एप्लिकेशन देकर 7 मामलों की सुनवाई एक साथ, एक ही कोर्ट में करने की मांग की थी। इसमें 6 सिविल जज सीनियर और 1 केस किरण सिंह की फास्ट ट्रैक कोर्ट में चल रहा था। इसी पर जिला जज की अदालत ने 17 अप्रैल को आदेश पारित किया था।
हिंदू पक्ष के 5 बड़े दावे
वुजूखाने वाली जगह पर बताया था आदिविश्वेश्वर का सबसे पुराना शिवलिंग
अविमुक्तेश्वरानंद का कहना है कि ज्ञानवापी के अंदर वुजूखाना वाली जगह पर जो आकृति मिली है, वह आदि विश्वेश्वर का सबसे पुराना शिवलिंग है। इसलिए, उनका नियमित पूजा-स्नान, शृंगार और राग-भोग जरूरी है। भगवान की पूजा सनातन धर्मियों का परम कर्तव्य है। स्वामी अविमुक्तेश्वरानंद ने 4 जून 2022 को ज्ञानवापी परिसर जाकर शिवलिंग की पूजा का ऐलान किया था। हालांकि, उस दिन सुबह पुलिस और प्रशासन ने उन्हें ज्ञानवापी जाने से रोका था। इससे नाराज होकर वह श्रीविद्या मठ में अनशन पर बैठ गए थे। उस दौरान उन्होंने संकल्प लिया था कि जब तक शिवलिंग की पूजा शुरू नहीं हो जाती, वह अन्न-जल ग्रहण नहीं करेंगे।
देवता एक जीवित बच्चे की तरह होते हैं : शंकराचार्य
स्वामी अविमुक्तेश्वरानंद और राम सजीवन ने वरिष्ठ अधिवक्ता अरुण कुमार त्रिपाठी, रमेश उपाध्याय, चंद्रशेखर सेठ के माध्यम से अदालत में याचिका दाखिल किया था। अविमुक्तेश्वरानंद ने कहा था कि कानूनन एक देवता की परिस्थिति एक जीवित बच्चे के समान होती है। जिसे अन्न-जल आदि नहीं देना, संविधान की धारा अनुच्छेद-21 के तहत दैहिक स्वतंत्रता के मूल अधिकार का उल्लंघन है।
ज्ञानवापी से संबंधित कई केस लंबित हैं, इनमें से चार मेन केस इस तरह हैं
